நபிமுசைட்டு

நபிமுசைட்டு (Nabimusaite) என்பது KCa12(SiO4)4(SO4)2O2F.Galuskin, E.V., Gfeller, F., Armbruster, T., Galuskina, I.O., Vapnik, Y., Murashko, M., Włodyka, R., and Dzierżanowski, P., 2015. New minerals with a modular structure derived from hatrurite from the pyrometamorphic Hatrurim Complex. Part I. Nabimusaite, KCa12(SiO4)4(SO4)2O2F, from larnite rocks of Jabel Harmun, Palestinian Autonomy, Israel. Mineralogical Magazine 79(5), 1061-1072 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். மிகவும் அரிய கனிமமான இதன் கட்டமைப்பு ஒத்த அராடைட்டு மற்றும் சாடோவைட்டு கனிமங்களின் கட்டமைப்பைப் போலவே, அட்ரூரிம் உருவாக்க  வழிப்பெறுதியாகும். நபிமுசைட்டு கனிமம் இதன் பெயரை நபிமுசைட்டு கனிமக் குழுவிற்கு வழங்குகிறது. இயற்கையான வெப்ப உருமாற்றத்திற்குப் பெயர் பெற்ற தளமான அட்ருரிம் உருவாக்கத்தின் வெப்ப உருமாறிய பாறையில் இந்த கனிமம் கண்டுபிடிக்கப்பட்டது. சல்பேட்டு நிறைந்த உருகலுடன் ஒரு முன்னோடி கனிமக் கூட்டத்தின் தொடர்பு காரணமாக நபிமுசைட்டு உருவாகியதாக விளக்கப்படுகிறது. தார்கெயிட்டு கனிமத்தின் பொட்டாசியம் மற்றும் புளோரின் ஒப்புமையாக நபிமுசைட்டு கருதப்படுகிறது.

பன்னாட்டு கனிமவியல் சங்கம் நபிமுசைட்டு கனிமத்தை Nbm என்ற குறியீட்டால் அடையாளப்படுத்துகிறது. 

தொடர்புகள்
வெப்ப உருமாற்றத்தின் காரணமாக உருவான ஒரு பாறையில், இலார்ணைட்டு மற்றும் எயீலிமைட்டு ஆகியவற்றால் ஆன முடிச்சுகளில் நபிமுசைட்டு கண்டுபிடிக்கப்பட்டது.

வேதியியல்
நபிமுசைட்டில் பாசுபரசு கலவை கலந்திருப்பதால் இது தூய்மையற்றதாகும்.

படிகக் கட்டமைப்பு
நபிமுசைட்டின் படிகக் கட்டமைப்பு மட்டுத்தன்மை கொண்டது. இது எதிர்பெரோவ்சிகைட்டு கட்டமைப்பு வகையைச் சேர்ந்ததாகும். எண்முக ஆட்ரூரைட்டு தொகுதிகள் [Ca12(SiO4)4O2F]3+ கொண்ட எதிர்மின் அயனிகளும் [K(SO4)2]3 தொகுதிகள் கொண்ட நான்முகி ஒருங்கிணைப்பில் உள்ள நேர்மின் அயனிகளும் சேர்ந்து இக்கட்டமைப்பு உருவாகிறது. இரண்டு தொகுதிகளும் ஒன்றோடொன்று இடைச்செருகலாக இணைக்கப்பட்டுள்ளன.

தோற்றம்
பொட்டாசியம் மற்றும் சல்பேட்டு நிறைந்த ஓர் உருகல், முந்தைய கனிமங்களுடன் (எல்லெசுடாடைட்டு மற்றும் இலார்ணைட்டு) வினைபுரிவதால் நபிமுசைட் உருவாகலாம் என்று கூறப்படுகிறது.

மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:நெசோசிலிக்கேட்டுகள்
பகுப்பு:சல்பேட்டுக் கனிமங்கள்
பகுப்பு:கால்சியம் கனிமங்கள்
பகுப்பு:பொட்டாசியம் கனிமங்கள்
பகுப்பு:முக்கோணவமைப்புக் கனிமங்கள்